ผักอาหารแพงดันเงินเฟ้อส.ค.พุ่ง
ปลัดกระทรวงพาณิชย์ เผย อาหาร เครื่องดื่ม ดันเงินเฟ้อเดือนส.ค. พุ่ง 3.3% คาดเงินเฟ้อทั้งปีสูงขึ้น 3.4%&nbsp; ตามเป้า
1 ก.ย. 2553

ปลัดกระทรวงพาณิชย์ เผย อาหาร เครื่องดื่ม ดันเงินเฟ้อเดือนส.ค. พุ่ง 3.3% คาดเงินเฟ้อทั้งปีสูงขึ้น 3.4%  ตามเป้า



นายยรรยง พวงราช ปลัดกระทรวงพาณิชย์ 
นายยรรยง พวงราช ปลัดกระทรวงพาณิชย์ เปิดเผยว่า ดัชนีราคาผู้บริโภคทั่วไปหรือเงินเฟ้อ เดือนส.ค. สูงขึ้น 3.3% เมื่อเทียบกับเดือนส.ค.ปีก่อน สงผลให้เงินเดือนเฟ้อ 8 เดือน สูงขึ้น 3.5 % เมื่อเทียบกับช่วงเดียวกันของปีที่ผ่านมา ทั้งนี้ สาเหตุที่เงินเฟ้อสูงขึ้น เป็นผลมาจากสินค้าหมวดอาหารและเครื่องดื่ม สูงขึ้น 7.5% โดยเฉพาะผัก ผลไม้ และข้าวเหนียว ส่วนหมวดอื่นๆ ที่ไม่ใช่อาหารและเครื่องดื่มสูงขึ้น 1.0%
อย่างไรก็ตาม คาดว่าเงินเฟ้อทั้งปี  จะสูงขึ้น 3.4% เป็นไปตามเป้าหมายที่กระทรวงพาณิชย์กำหนด เพราะแนวโน้มเงินเฟ้อ 47 เดือน หลังจากนี้ มีทิศทางลดลง โดยเฉพาะเงินเฟ้อเดือนหน้า คาดว่าจะสูงขึ้นในอัตรา 3.2-3.3%